**Všeobecne záväzné nariadenie**

**Č. 94/2022**

**o určení výšky finančných príspevkov na čiastočnú úhradu nákladov na výchovu a vzdelanie a stravovanie v materskej škole**

Obecné zastupiteľstvo v Gáni v súlade s ustanovením § 6 a § 11 zákona č. 369/1990 Zb. o obecnom zriadení v znení neskorších predpisov a v súlade s ustanovením § 6 ods. 24 zákona č. 596/2003 Z. z. o štátnej správe v školstve a školskej samospráve a o zmene a doplnení niektorých zákonov v znení neskorších predpisov a ustanoveniami § 28, § 49, § 114 a § 116 zákona č. 245/2008 Z. z. o výchove a vzdelávaní (školský zákon) a o zmene a doplnení niektorých zákonov v znení neskorších predpisov sa uznáša na tomto všeobecne záväznom nariadení:

**PRVÁ ČASŤ**

**ÚVODNÉ USTANOVENIA**

**§ 1**

**Účel a predmet**

Účelom všeobecne záväzného nariadenia ( ďalej len „VZN“ ) je určiť

1. Výšku mesačného finančného príspevku:
2. na čiastočnú úhradu výdavkov za pobyt dieťaťa v materskej škole podľa § 28 ods. 5 školského zákona, (ďalej len „príspevok“)
3. na čiastočnú úhradu nákladov spojených so stravovaním v školskej jedálni
4. Podmienky zníženia, zvýšenia alebo odpustenia finančného príspevku v materskej škole

**DRUHÁ ČASŤ**

**PRÍSPEVKY V MATERSKEJ ŠKOLE**

**§2**

**Príspevok za pobyt dieťaťa v materskej škole**

1. Za pobyt dieťaťa v materskej škole prispieva zákonný zástupca na čiastočnú úhradu výdavkov mesačne na jedno dieťa sumou 20 €
2. Príspevok sa uhrádza vopred, bezhotovostne, najneskôr do 10. dňa v kalendárnom mesiaci.

**§3**

**Podmienky zníženia, zvýšenia a odpustenia príspevku za pobyt dieťaťa**

**v materskej škole**

1. Príspevok za pobyt dieťaťa v materskej škole sa zníži za podmienky, že dieťa má prerušenú dochádzku do materskej školy na viac ako 30 po sebe nasledujúcich kalendárnych dní
2. z dôvodu choroby –zákonný zástupca má povinnosť predložiť riaditeľovi/riaditeľke materskej školy písomnú žiadosť o zníženie príspevku za pobyt dieťaťa v materskej škole spolu s potvrdením od lekára; následne riaditeľ/riaditeľka vo veci rozhodne
3. z rodinných dôvodov - zákonný zástupca predloží riaditeľovi/riaditeľke materskej školy písomnú žiadosť o odpustenie príspevku za pobyt dieťaťa v materskej škole spolu s čestným vyhlásením, v ktorom budú uvedené rodinné dôvody; riaditeľ/riaditeľka materskej školy písomnú žiadosť o odpustenie príspevku za pobyt dieťaťa v materskej škole spolu s písomným vyhlásením preverí a vo veci rozhodne.
4. Preukázateľný spôsob pre splnenie podmienky podľa §3 ods. 1 tohto VZN je predloženie potvrdenia od lekára, ak je dôvodom choroba, a písomné vyhlásenie zákonného zástupcu o rodinných dôvodoch prerušenia dochádzky do materskej školy.
5. Príspevok za pobyt dieťaťa v materskej škole sa neuhrádza za dieťa, ktoré nedochádzalo do materskej školy v čase školských prázdnin. Podmienkou je predloženie písomného vyhlásenia zákonného zástupcu, v ktorom preukázateľne a záväzne vyjadrí svoj záujem, resp. nezáujem o dochádzku dieťaťa do materskej školy v čase školských prázdnin a uvedie, v ktorých týždňoch počas letných školských prázdnin bude, resp. nebude dieťa materskú školu navštevovať.
6. Príspevok za pobyt dieťaťa v materskej škole podľa §2 písm. a) a b) tohto VZN sa na jedno dieťa do 3 rokov veku zvýši o 5 €.
7. Konkrétnu výšku príspevku za pobyt dieťaťa v materskej škole podľa §3 odsek 1, 3, 4 a 5 tohto VZN oznámi zákonnému zástupcovi riaditeľ/riaditeľka materskej školy, do ktorej je dieťa na základe rozhodnutia prijaté.

**§10**

**Príspevok na čiastočnú úhradu nákladov spojených so stravovaním**

**v školskej jedálni**

1. Zriaďovateľ v zmysle ustanovenia § 140 ods. 9,10 školského zákona určuje príspevok zákonného zástupcu dieťaťa materskej školy vo výške nákladov na nákup potravín podľa vekových kategórii stravníkov v nadväznosti na odporúčané výživové dávky.
2. Zákonný zástupca dieťaťa materskej školy uhrádza finančný príspevok na stravovanie vo výške nákladov na nákup potravín podľa vekových kategórii stravníkov v súlade s 3. finančným pásmom vydaným Ministerstvom školstva, vedy, výskumu a športu SR s účinnosťou do 1.1.2023.
3. Dospelí zamestnanci materskej školy majú výšku príspevku určenú v kategórií stravníkov od 15-19 rokov v súlade s 3.finančým pásmom vydaným Ministerstvom školstva, vedy, výskumu a športu SR.
4. Výška príspevku je nasledovná:

|  |  |  |  |  |
| --- | --- | --- | --- | --- |
| **Veková kategória stravníkov** | **Desiata** | **Obed** | **Olovrant** | **Náklady na nákup potravín** |
| Stravníci od 2 do 6 rokov | 0,50 | 1,20 | 0,40 | 2,10 |
| Dospelí stravníci | 0 | 2,40 | 0 | 2,40 |

5. Príspevok na čiastočnú úhradu nákladov na stravovanie v zariadení školského stravovania sa uhrádza bezhotovostne na účet školskej jedálne mesačne vopred, najneskôr do 10. dňa kalendárneho mesiaca. Spôsob prihlasovania a odhlasovania zo stravy, ako aj ostatné podmienky určí riaditeľ školy vnútorným predpisom po odsúhlasení zriaďovateľom.

6. Príspevok podľa odseku 4 tohto článku sa znižuje o sumu dotácie na podporu výchovy k stravovacím návykom dieťaťa, ktorú poskytuje Úrad práce sociálnych vecí a rodiny. Určenie okruhu oprávnených osôb na získanie dotácie na podporu výchovy k stravovacím návykom sa stanovuje podľa osobitného predpisu (zákon č. 544/2010 Z.z.o dotáciách)  
za každý deň, v ktorom sa dieťa zúčastnilo výchovno-vzdelávacej činnosti v materskej škole a dobralo obed a iné jedlo.

**TRETIA ČASŤ**

**SPOLOČNÉ, ZÁVEREČNÉ A ZRUŠOVACIE USTANOVENIA**

**§11**

**Postup pre odpustenie príspevkov podľa školského zákona**

1. Školský zákon ustanovuje zákonné podmienky, za ktorých sa príspevok za dieťa neuhrádza.
2. Preukázateľný spôsob pre splnenie podmienky podľa školského zákona je predloženie písomnej žiadosti a dokladu o tom, že zákonný zástupca dieťaťa  je členom domácnosti, ktorej sa poskytuje pomoc v hmotnej núdzi podľa zákona č. 599/2003 Z. z. o pomoci v hmotnej núdzi a o zmene a doplnení niektorých zákonov v znení neskorších predpisov.
3. Písomná žiadosť sa predkladá riaditeľovi/riaditeľke školy a školského zariadenia (ďalej len „riaditeľ“), ktorý ich odovzdá spolu so svojim stanoviskom zriaďovateľovi.
4. Zriaďovateľ rozhodne o žiadosti za podmienky, že k žiadosti bude zo strany zákonného zástupcu predložený doklad o tom, že je poberateľom dávky v hmotnej núdzi a príspevkov k dávke v hmotnej núdzi podľa zákona č. 599/2003 Z. z. o pomoci v hmotnej núdzi a o zmene a doplnení niektorých zákonov v znení neskorších predpisov.
5. Nárok na odpustenie príspevku trvá len počas doby, kedy trvajú podmienky odpustenia príspevkov, t. j. že zákonný zástupca je poberateľom dávky v hmotnej núdzi a príspevkov k dávke v hmotnej núdzi podľa zákona č. 599/2003 Z. z. o pomoci v hmotnej núdzi a o zmene a doplnení niektorých zákonov v znení neskorších predpisov.
6. Ak dôjde k zmene skutočností rozhodujúcich o odpustení príspevku, plnoletý žiak alebo zákonný zástupca túto skutočnosť bezodkladne písomne oznámi riaditeľovi.

**§12**

**Prerušenie vyučovania a prevádzky škôl a školských zariadení**

1. Príspevok sa neuhrádza za dieťa, ktoré nedochádzalo do školského zariadenia v čase, keď bola prerušená prevádzka školského zariadenia zapríčinená obcou alebo inými závažnými prevádzkovými dôvodmi.
2. Príspevok sa neuhrádza za dieťa v prípade uzatvorenia materskej školy na základe rozhodnutia príslušných orgánov štátnej správy alebo zriaďovateľa školy.
3. Príspevok sa neuhrádza odo dňa vyhlásenia prerušenia prevádzky materskej školy. O neuhrádzaní príspevku podľa tohto VZN rozhodne riaditeľ/riaditeľka bez žiadosti zákonného zástupcu.

**§ 13**

**Úhrada príspevku**

1. Zákonný zástupca dieťaťa má povinnosť príspevok uhradiť spôsobom a za podmienok, ktoré určí riaditeľ vo vnútornom predpise.
2. Riaditeľ je povinný účinné VZN ako aj smernicu o podmienkach úhrady príspevku zverejniť na webovom sídle školy a v priestoroch školy.
3. Riaditeľ je povinný na stretnutí zákonných zástupcov (rodičovskom združení) informovať o výške príspevkov uhrádzaných zákonnými zástupcami.

**§14**

**Záverečné ustanovenia**

* 1. VZN bolo schválené obecným zastupiteľstvom obce Gáň uznesením číslo 20/2022 zo dňa 15.12.2022.
  2. VZN nadobúda účinnosť dňa 1.1.2023.
  3. Dňom nadobudnutia účinnosti tohto VZN sa ruší VZN číslo 91/2019.

V Gáni dňa 30.11.2022 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Juraj Dovina, starosta obce